สวัสดีค่ะ วิวจากแชนเนล Point of View ค่ะ
หลังจากที่คลิปเล่าเรื่องรามเกียรติ์ผ่านไปหลายคลิปละนะคะ
เราก็ยังอยู่ในโซนกำเนิดของตัวละครสำคัญของเรื่องเช่นเดิมค่ะ
ซึ่งตัวละครในวันนี้ที่เราจะมาพูดกันนะคะ
ก็คือ นางมณโฑ
ซึ่งเป็นเมียคู่บุญคู่กรรมของทศกัณฐ์นะคะ
มาดูกันดีกว่าค่ะว่าตัวละครสำคัญตัวนี้ถือกำเนิดขึ้นมายังไง
ซึ่งเรื่องราวทั้งหมดที่เรานำมาเล่าในวันนี้นะคะ
ก็ยังมาจากเวอร์ชั่นเดิมค่ะ
ก็คือเวอร์ชั่นบทละครเรื่องรามเกียรติ์พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช
เช่นเดิมนะคะ
ถ้าพร้อมแล้วก็ ไปฟังกันเลยค่ะ
เรื่องราวของกำเนิดตัวละครปกตินะคะ
มันก็จะต้องเป็นแบบ
มีพ่อเดินทางมาจากที่นี่ มีแม่เดินทางมาจากที่นี่
สองคนเจอกัน สองคนรักกัน
แล้วสองคนก็แต่งงานกัน แล้วก็มีลูกออกมา
อะไรแบบนี้ใช่มั้ย
อันนี้คือเรื่องราวกำเนิดของตัวละครแบบปกติ เบสิค
แต่ว่าจากที่ฟังมาหลายคลิป
น่าจะเห็นว่าใช้ไม่ได้กับเรื่องรามเกียรติ์นะคะ
เพราะว่า กำเนิดของนางมณโฑค่ะ
เริ่มขึ้นมาจากฤาษีทั้งหมด สี่ตนด้วยกัน
ฤาษี ผู้ชายล้วน สี่ตน
ได้แก่
อตันตาฤาษี
วชิราฤาษี
วิสุตฤาษี
และ มหาโรมสิงค์ฤาษี
ฤาษีทั้งสี่องค์นี้นะคะ ไม่ได้ทำอะไรกันค่ะ
แต่ว่าบำเพ็ญตบะอยู่ในป่าหิมพานต์
ก็เป็นฤาษีที่เคร่งนะ สี่องค์
นั่งบำเพ็ญตบะภาวนา ต่างๆ นานามายาวน้าน ยาวนาน
มาตลอดชั่วอายุขัยค่ะ
ปรากฏว่า ด้วยความที่เป็นฤาษีที่ศักดิ์สิทธิ์มากๆ
แปลว่ามุกทั้งหมดที่เมื่อกี้เราเล่นไม่ควรเล่นนะคะ
เป็นตัวอย่างที่ไม่ดี อย่าทำตาม โอเคนะ
ด้วยความที่ฤาษีทั้ง 4 องค์เนี่ยนะคะ
เป็นฤาษีที่ดี
เป็นฤาษีที่บำเพ็ญตบะมาอย่างบริสุทธิ์
ทำให้ฤาษีเหล่านี้มีอาหารการกินอุดมสมบูรณ์ค่ะ
ก็คือมีแม่วัวอยู่ในป่าทั้งหมด 500 ตัวค่ะ
ในบริเวณป่าหิมพานต์นะ
ทุกเช้าเนี่ย แม่วัวทั้ง 500 ตัวก็จะเดินตุ๊กๆๆๆ
มาที่หน้ากุฏิของฤาษีทั้ง 4 องค์นี้
มาถึงก็ มีอ่างแก้วอยู่อ่างนึง
วัวทุกตัวก็จะเดินมาแล้วก็บีบนมตัวเอง แหมะ
ลงไปในอ่างแก้วนะคะ
แล้วก็เดินจากไป
ทำแบบนี้ แหมะๆๆ จนครบ 500 ตัวค่ะ
ดังนั้นแปลว่า ทุกเช้าฤาษีตื่นมาก็จะมีบุฟเฟ่ต์น้ำนม
เหมือนเวลาเราไปพักโรงแรมเนอะ
มีแบบ มีน้ำนมอยู่ในบุฟเฟ่ต์อาหารเช้า
อะไรประมาณอย่างนั้นเลยนะ
ดังนั้นค่ะ ทุกเช้าฤาษีก็จะตื่นมา
แล้วก็แบ่งนมกันฉันท์ ฉันท์ ฉันท์
ฉันท์เสร็จ แน่นอนว่าวัวตั้ง 500 ตัวอ่ะค่ะ
นมมันต้องเหลือสำหรับฤาษีสี่องค์กินแน่นอน
ฤาษีก็จะทำบุญทำทาน
ด้วยการเอาให้สัตว์แถวนั้นกิน
ซึ่งสัตว์แถวนั้นคืออะไร
กบ
มีกบอยู่ตัวนึง เป็นนางกบ
เป็นกบตัวเมีย
อยู่แถวนั้นน่ะนะ
ทุกเช้าฤาษีก็จะ อ่ะ กินเหลือละ
อ่ะ ป้อนกบหน่อย ป้อนกบๆ
ซึ่งก็ไม่เข้าใจเหมือนกันว่าทำไมกบถึงกินนม
ทั้งที่จริงๆ กบมันควรจะกินมลง กินแมลง อะไรประมาณนั้นนะคะ
แต่เอาเป็นว่า
กบในเรื่องนี้กินนมนะ
กบก็จะอาศัยอยู่แถวอ่างน้ำนม
ด้วยความกตัญญูต่อพระฤาษีมาเรื่อยๆ เรื่อยๆ นะคะ
เสร็จแล้ว ตอนบ่าย พระฤาษีก็จะออกไปทำกิจวัตรประจำวัน
ได้แก่ ถือของออกไปหาผลหมากรากไม้
เพื่อเอามากิน เอามาใช้ชีวิตต่อไปเรื่อยๆ นะคะ
เรื่องราวก็ดำเนินแบบนี้มาเรื่อยๆ ค่ะ
ถ้าสมมติว่าไม่ได้มีสาวนางนึง ซึ่งแซ่บมาก
สาวนางนั้นนะคะ ไม่มีชื่อ
แต่ว่าไม่ใช่สาวที่เป็นมนุษย์ค่ะ
เพราะว่านางเป็นนางนาค
ไม่ได้หมายถึงนางนาคพระโขนง
เมียพี่มาก ไม่ใช่นะคะ
นางนาคในที่นี้หมายถึงว่า
เป็นนาคตัวเมีย
แล้วก็เป็นนาคที่เป็นถึงธิดาของพญานาค
ชื่อว่า พญากาลนาค นะคะ
เอาเป็นว่าก็เป็นใหญ่อยู่ในบาดาล ว่างั้นเถอะ
คือ
เรียกเป็นเจ้าหญิงนาคคนนี้ละกันนะ
คือเจ้าหญิงนาคคนเนี้ย นางอยู่ในบาดาล
แล้วนางก็แบบ เหงามาก
คืออารมณ์ประมาณว่า
โอ๊ย ทำไมชีวิตนี้ไม่มีผัวสักที
คือแบบ อยู่ในบาดาล ไม่มีใครเข้ามาจีบเลย
ก็ไม่รู้เหมือนกันว่าทำไมอันนี้ในเรื่องไม่ได้เล่า
แต่ถ้าให้จิ้นเอง ก็อารมณ์ประมาณว่า
เป็นธิดาพญานาคอ่ะ เป็นเจ้าหญิงอ่ะ ใครจะกล้ามาจีบ
ใครก็แบบ ต่ำศักดิ์ว่าทั้งนั้น
เจ้าชายนาคเมืองอื่นก็หายไปไหนหมดแล้วไม่รู้
ไม่มาจีบซะที
นางนาคตนนี้ทนไม่ไหว อยากมีแฟนมาก
ต้องการแบบ
นะ
อยากไปปาร์ตี้ นึกออกป่ะ
คือแบบไม่ได้แล้ว ชั้นขาดแคลนมานานพอแล้ว
ดังนั้นนะคะ วันนึง นางนาคก็แบบ ทนไม่ไหวแล้ว
ชั้นจะหนีพ่อเที่ยว
เหมือนแบบ ขอหนีพ่อไป RCA
อะไรอย่างเงี้ยนะ
นางนาคนะคะ ก็เลยตัดสินใจชำแรกพื้นแผ่นดินค่ะ
ก็คือมุดแผ่นดินนั่นแหละ
ขึ้นมาจากบาดาล ขึ้นมาที่บนโลกมนุษย์
ขึ้นมาถึงก็แปลงร่างเป็นสาวสวย เดินเล่นอยู่ริมชายหาด
เดินไปเดินมา
เดินไปก็เดินมา
กะว่าถ้าชั้นเจอสิ่งมีชีวิตเพศผู้สักสิ่งหนึ่งนะ
เสร็จชั้นแน่นอน
ไม่ว่าจะเป็นคน คนธรรพ์ กินนร เทวดา ยักษ์
อะไรก็ได้ที่เป็นผู้ชาย
ชั้นจัดการเรียบหมดแน่นอน
คือชั้นไม่ไหวแล้ว ใครก็ได้ ประมาณนี้นะคะ
ปรากฏว่าเดินไปเดินมา เดินอยู่นานมาก
ก็แบบ ทำไมไม่เจอใครเลยอ่ะ
วันนี้นี่แบบ หายไปไหนกันหมด
ไม่มีเลย
ไม่ไหวแล้ว
ทนไม่ได้ เดินๆๆๆ
ปรากฏว่าไปเจอสิ่งมีชีวิตเพศผู้อยู่หนึ่งสิ่งค่ะ
เผอิญว่าไม่ใช่สิ่งที่อยู่ในร่างมนุษย์
แต่ว่าเป็นงู
แล้วก็เป็นงูธรรมดา เป็นงูดินน่ะ
เป็นงูแบบต่ำศักดิ์ เป็นงูแบบ เบสิค
ด้วยความที่นางทนไม่ไหวแล้ว
ก็แบบ อ่ะ ไหนๆ ก็ไหนๆ
ชั้นก็ไม่ได้มีแต่ร่างมนุษย์นี่
ชั้นก็เป็นนาค เป็นนาค นึกออกป่ะ
ชั้นก็สามารถกลายร่างกลับเป็นงูยักษ์ได้
ดังนั้นเจ้าหญิงนาคองค์นี้นะคะ
ก็เลยกลายร่างกลับเป็นนางนาคเหมือนเดิมค่ะ
กลับเป็นนาคอ่ะ พญานาค นึกออกป่ะ
แล้วก็เลื้อยเข้าไปฟีทเจอริ่งกับงูดิน อย่างเมามัน
อยู่ที่ริมทางแถวป่าหิมพานต์ค่ะ
คราวซวยของเจ้าหญิงที่หนีพ่อเที่ยวองค์นี้ เกิดขึ้นนะคะ
เพราะว่าพระฤาษีสี่องค์
ที่เราเล่าถึงไปเมื่อกี้นี้นะคะ
ดันออกมาทำกิจวัตรประจำวันพอดี
ก็เดินป่ากัน
เดินชิวอยู่ในป่า
อ่ะ เก็บผลไม้ อ่ะเก็บมะม่วง
อ่ะเก็บมะปราง เก็บนู่นเก็บนี่ เก็บๆๆ อยู่
มองลงไปที่พื้น
อู้ว
ทำอะไรกันนี่
มาทำอะไรกันอยู่ตรงนี้
ซึ่งถ้าเป็นสัตว์ปกติ
หรือว่าเป็นมนุษย์ที่มีเซ้นส์ปกติ
เห็นอะไรแบบนี้ควรจะทำยังไงคะ
เดินหนีใช่มั้ย
ปล่อยให้เขามีชีวิตส่วนตัวอะไรของเขาไป
แต่พระฤาษีสี่องค์นี้ไม่ยอมค่ะ
พระฤาษีสี่องค์นี้รู้สึกว่าแบบ เฮ้ย นี่มันไม่ได้
เป็นถึงธิดาพญานาค
นี่คนสูงสักดิ์ ลงไปเกลือกกลั้วกับผู้ชายต่ำศักดิ์แบบนี้
ไม่ได้ๆ
ชั้นเป็นเจ้าหน้าที่ปกครองวัฒนธรรมอันดีงามของป่าหิมพานต์
ชั้นทนไม่ได้ นะคะ
ดังนั้นพระฤาษีก็เลยเอาไม้เท้าตัวเอง
สะกิดนางนาคนิดนึง
ตอนแรกก็สะกิดแถวปลายหางก่อน
ประมาณว่าแบบ เฮ้ยๆ เธอๆ เธอทำไรอ่ะ
แน่นอนว่าสะกิดแค่ปลายหาง
นางนาคกำลังเมามันอยู่ ก็ไม่รู้สึก ไม่สนใจ ไม่อะไรนะคะ
พระฤาษีก็ยังไม่ยอมหยุด
คือควรจะหยุดได้แล้ว แต่ยังไม่ยอมหยุด
พระฤาษีก็เลยตัดสินใจ เปลี่ยนใจนะคะ
สะกิดกลางลำตัวเลย
สะกิดแค่ปลายหางมันก็จะไม่ค่อยรู้สึก
เอาไม้เท้ากระทุ้งกลางตัวไปเลยแล้วกัน
ปั้ก
โดนไปขนาดนั้น นางนาคก็ต้องรู้สึกตัวบ้างอ่ะนะ
พอรู้สึกตัว เงยหน้าขึ้นมา ก็ตกใจ ก็แบบ
สี่คน สี่คนนี้คือใคร
เห็นอะไรไปบ้าง
แล้วจะเอาไปฟ้องพ่อเรามั้ย
ด้วยความอายนะคะ
นางนาคก็เลยรีบมุดแผ่นดิน
หนีกลับเข้าไปที่เมืองบาดาลเลยค่ะ
ฝั่งพระฤาษีทั้งสี่นะคะ ก็ไม่รู้เลยว่าตัวเองได้ทำอะไรลงไป
ก็แบบ อ่ะ ฟิน มีความสุขละ
ชั้นได้ปกป้องศีลธรรมอันดีงามของป่าหิมพานต์
ไปเก็บผลหมากรากไม้ต่อดีกว่า
แล้วก็เดินทางไปเก็บผลหมากรากไม้กันต่ออย่างมีความสุข
ทิ้งให้นางนาค
ซึ่งมุดแผ่นดินหนีลงไปแล้วเนี่ยนะ
นั่งเครียดอยู่ นั่งเครียด (ถอนหายใจ)
พระฤาษีสี่ตนนี่นะ
มันจะเอาไปเล่าให้ใครฟังมั้ย
แล้วมันจะไปถึงหูพ่อมั้ย
แล้วถ้าถึงหูพ่อมันจะเป็นยังไงนะ
เราจะโดนด่ามั้ย
จะโดนทำโทษรึเปล่า
พ่อจะรับได้มั้ยที่เราหนีเที่ยว
เอ... เอาไงดีๆๆ
ฆ่าปิดปากมันเลยดีกว่า
ว่าแล้วนะคะ นางนาคก็เลยชำแรกแผ่นดินกลับขึ้นมา
แล้วก็มาแอบซุ่มดูอยู่แถวอาศรม
ซุ่มไปซุ่มมาก็ อู๊ย จับสังเกตได้แล้ว
เนี่ย ทุกเช้าพระฤาษีจะต้องดื่มนมที่ไอ้อ่างแก้วนี้นะ
แล้วไม่มีใครเฝ้าอยู่เลย
ดังนั้นนะคะ ในวันนึง
หลังจากที่พวกเหล่าวัวเนี่ยมาหยอดน้ำนมไว้ในอ่างแก้วแล้วเนี่ยนะ
นางนาคเห็นพระฤาษียังไม่ออกมาดื่ม
ก็เลยเลื้อยเข้าไปที่อ่างแก้วค่ะ
แล้วก็คายพิษของตัวเอง
คือนาคเป็นงู นึกออกป่ะ เป็นงูที่มีพิษ
และเป็นงูใหญ่
ดังนั้นพิษของพญานาคร้ายแรงมากนะ
นางนาคก็เลยคายพิษของตัวเองเนี่ย ใส่อ่างนมไว้ แหมะ
กะว่าพระฤาษีกินก็ เดี้ยง ตาย สี่คนเลย
ปิดปากเรียบร้อย
ไม่ต้องไปบอกใครทั้งนั้นนะคะ
ว่าแล้วนางนาคก็กลับบาดาลไปค่ะ
แน่นอนว่าเรื่องราวทั้งหมดนี้ อยู่ในสายตาของใคร
สายตาของกบ
กบที่อาศัยอยู่แถวอ่างแก้วนั่นแหละ
หลังจากที่นางกบเห็นนะคะว่านาคมาคายพิษใส่อ่างแก้วไว้อ่ะ
กบก็รู้สึกว่าแบบ
โอ๊ย ไม่ได้แล้ว ชั้นเป็นคนกตัญญู
ชั้นจะต้องทดแทนบุญคุณเหล่าฤาษีที่ให้นมชั้นกินทุกวัน
แม้ว่าจริงๆ แล้วชั้นจะกินแมลงเป็นอาหารก็ตามน่ะนะ
ดังนั้น เอาแบบนี้ดีกว่า
ชั้นจะต้องทำยังไงก็ได้ให้ฤาษีเนี่ย
รู้ว่าในอ่างนมมีพิษ
เอ จะทำยังไงดีนะ
จะไปยืนโบกไม้โบกมืออยู่หน้าอ่างนมก็เดี๋ยวจะไม่เข้าใจ
เอ ทำยังไงดีนะ
เอาอย่างนี้ละกัน
ฆ่าตัวตาย
กระโดดลงอ่างนมเลย
ถ้าชั้นตายไปนะ
ผลบุญครั้งนี้อาจจะทำให้ชาติหน้าชั้นได้เกิดเป็นมนุษ์ก็ได้
ดังนั้นนางกบก็เลยตัดสินใจฆ่าตัวตายค่ะ
กระโดดลงอ่างนม ตู้ม
แน่นอนว่าโดนพิษพญานาคเบอร์นั้นก็ตาย
แอ้งแม้งอยู่กลางอ่างนมนะคะ
เช้าวันรุ่งขึ้นค่ะ
พระฤาษีก็ตื่นมาตามปกติ
กะว่าจะมาจิบนมเป็น breakfast ตามปกตินะคะ
มาถึงอ่างนม
ทำไมวันนี้ถึงมีนางกบนอนตายอยู่ในอ่าง
พระฤาษีจับกลุ่มเม้าท์กันเลย สี่คน
เม้าท์กันเลย แซ่ดทันที
ประมาณว่า นี่ๆ นางกบเนี่ยอกตัญญูเนอะ
เราเนี่ยอุตส่าห์ให้นมมันกินทุกวัน
อีนี่ก็ตะกละ
ตะกละหนักมาก
รอไม่ได้ แทนที่จะรออีกไม่กี่ชั่วโมง
ตัวก็เล็กแค่เนี้ย
ป้อนนมไปช้อนสองช้อนก็อิ่มแล้ว
รอกินที่เหลือเราก็ได้
รอไม่ได้ กระโดดลงไป นี่ไง จมอ่างน้ำนมตายเลย
สงสัยลงไปแล้วกินเยอะเกิน พุงแตกตาย
ไม่ก็แบบ ลงไปแล้วกินเยอะเกิน อ้วนอุ้ยอ้าย
ปีนอ่างน้ำนมกลับขึ้นมาไม่ได้แน่ๆ เลย
ก็เม้าท์ๆๆๆ กัน
แต่ทีนี้นะคะ ด้วยความที่ฤาษีทั้งสี่องค์เนี่ย
เป็นพวกที่บำเพ็ญตบะ
เป็นคนที่มีจิตใจงดงาม
มีเมตตากรุณาน่ะนะ
ดั้งนั้นฤาษีทั้งสี่องค์ก็เลยรู้สึกว่า
อ่ะไม่ได้ๆ ถ้าเราปล่อยนางกบเนี่ยตายอยู่ตรงนี้
มันจะรู้สึกเป็นบาปในใจเรา
ดังนั้นเราทำให้มันฟื้นขึ้นมาดีกว่า
แล้วฤาษีนะคะก็เลยตั้งกองไฟตั้งพิธีนู่นนี่นั่นค่ะ
เอานางกบใส่ลงไปกลางพิธี
แล้วก็จุดบูชาไฟ สวดมนต์นู่นนี่นั่น
นางกบกลับมามีชีวิตเหมือนเดิมค่ะ
พอฟื้นขึ้นมา
พระฤาษีถามก่อนเลย คำถามแรก
เจ้ากบ เจ้าเนี่ยนะตะกละใช่มั้ย
ลงไปกินนมได้ยังไง
ข้าอุตส่าห์เลี้ยงเจ้าอย่างดีทุกวี่ทุกวัน
ทำไมถึงเป็นกบที่ตะกละแบบนี้
แน่นอนว่านางกบโดนต่อว่าแบบนั้นนะคะ นางกบก็ชี้แจง
เดี๋ยวๆๆ พระฤาษีใจเย็นก่อน
ข้าเนี่ยไม่ได้ตั้งใจจะลงไปกินนม
ท่านรู้มั้ยว่ามันมีนาคตัวนึงอ่ะมาคายพิษใส่อ่าง
แล้วข้าเนี่ยไม่รู้จะบอกท่านยังไงดี
ข้าก็เลยตัดสินใจกระโดดลงอ่างนมเลย
ข้าจะได้ตาย
แล้วท่านจะได้รู้ว่าในอ่างนมมันมีพิษ
ก็ถ้าพูดได้ขนาดนี้ก็ไม่รู้เหมือนกัน
ว่าทำไมตอนที่นาคมาคายพิษใส่ ไม่ยืนรออยู่ข้างอ่าง
แล้วก็แบบ รอบอกพระฤาษี คุยกันดีๆ ก็ได้ตอนเช้า
บอกว่าแบบ ไฮ พระฤาษี มียาพิษนะ อย่ากิน
ก็ไม่รู้เหมือนกันว่าทำไมไม่ทำแบบนี้นะคะ
แต่อันนี้หลายคนก็บอกเหมือนกันนะ
บอกว่านางกบเนี่ยตอนแรกพูดไม่ได้ แต่พอทำพิธีอะไร
ผ่านเวทมนตร์คาถาต่างๆ ของพระฤาษีแล้วพูดได้อ่ะนะ
ก็เป็นเหตุผลอีกแบบนึงที่ในหนังสือเขาไม่ได้บอก
ดังนั้นข้ามมันไปค่ะ
พอพระฤาษีทั้งสี่นะคะ ฟังเหตุผลของนางกบจบเรียบร้อยปุ๊บ
พระฤาษีทั้งสี่ตนรู้สึกว่าแบบ โอ๊ยนางกบ นางช่างมีจิตใจที่ดี
กตัญญู จงรักภักดี
ช่วยชีวิตพวกเราทั้งสี่
เอางี้ๆ อยากตายไปละไปเกิดใหม่เป็นคนใช่มั้ย
ไม่ต้องตายละๆ
เมื่อกี้ตายไปแล้วใช่ป่ะ
เดี๋ยวข้าชุบให้
ให้ขึ้นมาเป็นคนเลย
ว่าแล้วนะคะ พระฤาษีก็ตั้งกองพิธีใหม่ค่ะ
ตั้งกองไฟนู่นนี่นั่น
จัดพิธี
แล้วก็เอาแล้วก็เอากบใส่ลงไปในไฟเหมือนเดิม
แล้วก็สวดๆๆ
สวดนู่นสวดนี่
ปรากฏว่านางกบค่ะ กลายมาเป็นสาวงาม
ที่แบบ สวยมาก คนนึง
ตั้งแต่หัวจรดเท้านี่สวยแบบ สวยเกินมนุษย์อ่ะ ว่างั้นเถอะ
สวยจนเหมือนไม่ใช่มนุษย์ธรรมดานะคะ
เหมือนนางฟ้านางสวรรค์ ว่างั้นเลย
ซึ่งก็ไม่รู้เหมือนกันว่าตอนนี้นางกบกลายเป็นสปีชี่ส์อะไร
อาจจะไม่ใช่มนุษย์ก็ได้นะ
ทีนี้นะคะ พระฤาษีก็เลยตั้งชื่อให้
อ่ะ เจ้าเนี่ยนะ กลายเป็นคนแล้ว
ข้าขอตั้งชื่อเจ้าว่า นางมณโฑ แล้วกัน
ซึ่ง จะว่าไปเราสี่คนก็เป็นนักบวช
แล้วอยู่ดีๆ มามีสาวงามอยู่ในอาศรม
เออลืมไปเลย ตอนจะเสกก็ลืมคิดว่ามันไม่เหมาะสม
เอาไงดีๆ
อ่ะๆ เอางี้ เจ้าน่ะอยู่ที่นี่ไม่ได้แล้ว
จะมานอนข้างอ่างแก้วรอกินน้ำนมมันไม่ใช่เรื่องแล้ว
ข้าเอาเจ้าไปถวายดีก่วา
ว่าแล้วนะคะ พระฤาษีทั้งสี่องค์ก็เอานางมณโฑค่ะ ไปถวายให้กับพระอิศวร
บนสวรรค์
ไปถึงก็ พระอิศวรคะ ได้สาวงามมาคนนึงชื่อว่านางมณโฑ
ข้าขอถวายให้ท่านละกัน ปึ้ง
ถามว่าตอนไปถวาย ไปถวายตอนไหน
ตอนที่พระอุมาอยู่ด้วย
ในเรื่องไม่มีเขียนว่าพระอิศวรกับพระอุมารู้สึกยังไง
แต่สามารถอนุมานได้จากความเป็นจริงอ่ะนะ
อยู่ดีๆ เอาสาวงามไปถวายให้พระอิศวร
ตอนที่พระอุมานั่งอยู่ด้วย
ใช่มั้ย
พอฤาษีทั้งสี่ตนกลับไปนะคะ
พระอิศวรก็เลยหันไปหาพระอุมาละก็บอกว่า
เอ่อ น้องจ๋า เห็นมั้ยพระฤาษีเอาสาวงามมาถวายพี่
พี่เก็บไว้เองก็คงไม่ดีเท่าไหร่
ดังนั้น พี่ขอยกสาวงามนางนี้ ที่ชื่อว่านางมณโฑเนี่ย
ให้เอาไปเป็นคนรับใช้ของน้องแล้วกัน
นางมณโฑนะคะ ก็เลยมีหน้าที่รับใช้พระอุมาตั้งแต่นั้นมาค่ะ
ซึ่งแน่นอนว่าด้วยความที่นางเป็นคนที่เรียบร้อย
เป็นคนดี เป็นคนขยันขันแข็ง อะไรต่างๆ นาๆ น่ะนะ
พระอุมาก็เลยรักนางมาก
แล้วก็สอนนู่นสอนนี่ให้นางเต็มไปหมด
มีเวทมนตร์ มีคาถาอะไร ก็ อ่ะ มณโฑ มาเรียนมา
เดี๋ยวเจ้สอนเอง
ก็สอนนู่นสอนนี่ไปเรื่อยๆ นะคะ
นางมณโฑก็เลยอยู่กับพระอุมาตั้งแต่นั้นมาค่ะ
ซึ่ง ทำให้คลิปนี้ของเรารู้สึกว่าจะยาวพอสมควรแล้ว
ควรจะจบลงแต่เพียงเท่านี้ค่ะ
ถ้าใครชื่นชอบคลิปนี้นะคะก็อย่าลืม
กดไลก์เป็นกำลังใจให้วิว แล้วก็กดแชร์เพื่อชวนเพื่อนๆ มาดูด้วยกันค่ะ
ไม่อยากพลาดคลิปวีดีโอใหม่ๆ นะคะ อย่าลืมกดปุ่ม subscribe
subscribe เสร็จแล้ว กดปุ่มกระดิ่งเล็กๆ ด้วยนะคะ
มันจะได้แจ้งเตือนทุกครั้งเลยที่มีคลิปวีดีโอใหม่ค่ะ
แล้วพบกันใหม่โอกาสหน้านะคะ บ๊ายบาย
สวัสดีค่ะ
เอาจริงเคยสงสัยกันมั่งป่ะ
นางกบเนี่ยตาย พระฤาษีก็ชุบชีวิตขึ้นมาได้
แล้วทำไมตัวละครอื่นๆ ในรามเกียรติ์ถึงไม่สามารถชุบชีวิตขึ้นมาได้อ่ะ
ไม่นับพวกไพร่พลลิงทั้งหลายที่แบบ ได้รับพรว่าใครฆ่าไม่ตาย
ลมพัดมาให้ฟื้น นู่นนี่นั่นนะ
แต่แบบ อ่ะ อย่างสมมติว่า
ทศกัณฑ์เสียใจมาก อินทรชิตโดนฆ่าตาย
แล้วทำไมไม่เอาไปหาฤาษีแล้วก็บอกว่า
ทำพิธีชุบชีวิตลูกข้าคืนมาหน่อย อะไรอย่างงี้
ก็ไม่รู้เหมือนกันนะ
อาจจะต้องมีรายละเอียดยิบย่อยๆ ของมันอีกนะคะ
ที่ไม่ได้ปรากฏอยู่ในเรื่องนะจ๊ะ
เอาเป็นว่าก็มอยกันสนุกๆ
เป็นแบบ เป็นความคิดขำๆ ระหว่างที่เล่าแล้วกันนะ
แล้วพบกันใหม่นะจ๊ะ บาย